సుబోధ్ రాయ్ (రాజకీయ నాయకుడు)

సుబోధ్ రాయ్ (జననం 1942 జూలై 18) భారతదేశానికి చెందిన రాజకీయ నాయకుడు. ఆయన 1999లో జరిగిన లోక్‌సభ ఎన్నికలలో భాగల్‌పూర్ లోక్‌సభ నియోజకవర్గం నుండి  లోక్‌సభ సభ్యుడిగా ఎన్నికై ఆ తరువాత బీహార్ శాసనసభకు సుల్తాన్ గంజ్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సుబోధ్ రాయ్ భారత కమ్యూనిస్ట్ పార్టీ (మార్క్సిస్ట్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి  1999లో జరిగిన లోక్‌సభ ఎన్నికలలో భాగల్‌పూర్ లోక్‌సభ నియోజకవర్గం నుండి సీపీఎం అభ్యర్థిగా పోటీ చేసి లోక్‌సభ సభ్యుడిగా ఎన్నికయ్యాడు. ఆయన ఆ తరువాత జనతాదళ్ (యునైటెడ్) పార్టీలో చేరి 2010బీహార్ శాసనసభ ఎన్నికలలో సుల్తాన్ గంజ్ శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి రామావతార్ మండల్‌పై 4,845 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

సుబోధ్ రాయ్ 2015 బీహార్ శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి రాష్ట్రీయ లోక్ సమతా పార్టీ అభ్యర్థి హిమాన్షు ప్రసాద్ పై 14,033 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మూలాలు

వర్గం:బీహార్ వ్యక్తులు
వర్గం:13వ లోక్‌సభ సభ్యులు
వర్గం:బీహార్ రాజకీయ నాయకులు
వర్గం:జనతాదళ్ (యునైటెడ్) నాయకులు
వర్గం:బీహార్ నుండి ఎన్నికైన లోక్‌సభ సభ్యులు